pythainlp/thai_wikipedia_clean_20230101 huggingface dataset:
เหตุการณ์นี้ถูกนำไปสร้างเป็นสารคดีชื่อ "Head On!" โดยบริษัทมิดเทค ซึ่งเป็นบริษัทผลิตสื่อจากรัฐหรยาณา ประเทศอินเดีย และออกฉายทางช่องเนชั่นแนลจีโอกราฟิก และถูกนำไปสร้างเป็นสารคดีชุด "Mayday" หรือ "Air Crash Investigation" โดยบริษัทซีเนฟลิกซ์โปรดักชันส์จากประเทศแคนาดา ซึ่งออกฉายทางช่องเดียวกัน
วิฑูฑภะ
พระเจ้าวิฑูฑภะ ( "วิรูฒก", "วิฑูฑภ" หรือ Viṭṭūbha "วิฏฺฏูภ") เป็นพระมหากษัตริย์แห่งแคว้นโกศลจากราชวงศ์อิกษวากุในช่วงสมัยพุทธกาล เป็นพระราชโอรสของพระเจ้าปเสนทิโกศลแห่งเมืองสาวัตถี ประสูติแต่พระนางวาสภขัตติยาซึ่งเป็นเชื้อสายของเจ้าศากยะแห่งเมืองกบิลพัสดุ์ และขึ้นครองราชย์ต่อจากพระราชบิดา พระเจ้าวิฑูฑภะได้ยกทัพเข้าโจมตีและทำลายล้างศากยวงศ์ ที่เป็นราชวงศ์ของพระพุทธเจ้าและโกลิยะ ในบริเวณเชิงเขาหิมาลัยของประเทศเนปาล ต่อมาอาณาจักรของพระองค์ถูกผนวกรวมเข้ากับแคว้นมคธหลังพระองค์สวรรคตจากการจมน้ำ ณ เมืองสาวัตถี
เจ้าหญิงแมรี อเดเลดแห่งแคมบริดจ์
เจ้าหญิงแมรี แอดิเลดแห่งแคมบริดจ์
รูปปั้นแห่งสามัคคี
พระสายน์
พระสายน์ (ພຣະສາຽນ໌) หรือ พระใส (ພຣະໃສ) (คนละองค์กับพระใส) เป็นพระพุทธรูปปางมารวิชัย ขนาดหน้าตักกว้าง 1 ศอก 1 นิ้ว ศิลปะล้านช้าง หล่อด้วยทองเหลือง
เดิม พระสายน์ ประดิษฐานอยู่ในถ้ำที่เมืองมหาไชยกองแก้ว (ມຫາໄຊຽກອງແກ້ວ) ซึ่งเชื่อว่าได้นำไปหลบซ่อนข้าศึกไว้ ชาวเมืองมหาไชยกองแก้วเชื่อว่าเป็นพระศักดิ์สิทธิ์ ถ้าฝนไม่ตกก็เชิญออกจากถ้ำมาตั้งกลางแจ้ง บูชาขอฝนได้ พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้า ให้เจ้าเหม็น โอรสเจ้าอนุวงศ์ อัญเชิญมาพร้อมกับพระแสน (มหาไชย) แต่แรกนำไปประดิษฐานไว้ที่วัดเขมาภิรตารามราชวรวิหาร ต่อมา พ.ศ.2401 โปรดให้นำมาประดิษฐานในพระอุโบสถ วัดปทุมวนารามราชวรวิหาร
ตำบลดอนรวก
ดอนรวก เป็นตำบลหนึ่งในอำเภอดอนตูม จังหวัดนครปฐม
ในอดีตนั้นได้เล่าขานกันว่า ในพื้นที่ที่เป็นตำบลดอนรวกปัจจุบัน ประชาชนส่วนใหญ่ที่มาอาศัยอยู่มีเชื้อสายจีนโดยอพยพกันมาเพื่อประกอบอาชีพในพื้นที่ เนื่องจากพื้นทีนี้มีลักษณะเป็นที่ราบลุ่มและเต็มไปด้วยป่าไม้รวก ชาวบ้านจึงพากันขนานนามว่า "บ้านดอนรวก" มาจนถึงปัจจุบัน
ตำบลดอนรวกตั้งอยู่ห่างจากที่ทำการอำเภอดอนตูมประมาณ 15 กิโลเมตร มีอาณาเขตติดต่อกับตำบลข้างเคียง ดังนี้
ประชากรและครัวเรือน.
ตำบลดอนรวกแบ่งเขตการปกครองออกเป็น 5 หมู่บ้าน ได้แก่
สถาบันและองค์กรทางศาสนา จำนวน 5 แห่ง คือ
1. วัดสระสี่เหลี่ยม
2. วัดสุขวราราม
3. ศาลเจ้าเจ็ดหลัง หมู่ที่ 1
4. ศาลเจ้า หมู่ที่ 2
5. ศาลเจ้า หมู่ที่ 3
การศึกษา ในพื้นที่ตำบลดอนรวกมีโรงเรียนในสังกัดสำนักงานสำนักงานคณะกรรมการการศึกษาขั้นพื้นฐานจำนวน 2 แห่ง
- ศูนย์พัฒนาเด็กเล็ก                จำนวน           2        แห่ง
- ศูนย์การศึกษานอกโรงเรียน      จำนวน           1       แห่ง
ประชากรส่วนใหญ่ประกอบอาชีพด้านเกษตรกรรม อาชีพหลักคือทำนา ผลผลิตที่สำคัญคือข้าว อาชีพรองคือการทำสวน, ทำไร่, เลี้ยงสัตว์ และประกอบอาชีพอื่น ๆ ประชากรมีรายได้เฉลี่ย 49,152.58 บาท/คน/ปี (ข้อมูล ณ เดือนพฤษภาคม 2558)
-ลำน้ำ -ลำห้วย -ลำคลอง จำนวน 1 แห่ง คือ น้ำน้ำสายท่าเรือบางพระ
-บึง.หนอง และอื่นๆ จำนวน-แห่ง
แหล่งน้ำที่สร้างขึ้น
บ่อบาดาล 12 จำนวน จุด ได้แก่
หมู่ที่ 1 จำนวน 4 จุด
หมู่ที่ 2 จำนวน 4 จุด
หมู่ที่ 3 จำนวน 3 จุด
หมู่ที่ 4 จำนวน 3 จุด
หมู่ที่ 5 จำนวน 2 จุด
โภปาล
โภปาล  เป็นเมืองหลวงของรัฐมัธยประเทศ ประเทศอินเดีย นครแห่งนี้เคยเป็นเมืองเอกของรัฐในอดีต รัฐโภปาล โภปาลเป็นที่รู้จักในฐานะนครแห่งทะเลสาบ อีกทั้งมีความหลากหลายทางธรรมชาติ เช่นเดียวกับมีทะเลสาบเทียม และยังถือเป็นหนึ่งในเมืองที่เป็นนครเขียวที่สุดในอินเดีย เป็นเมืองใหญ่ที่สุดอันดับ 17 ในอินเดีย และใหญ่เป็นอันดับ 131 ของโลก&lt;ref name="Estimated Population of Bhopal urban area in 2009, Bhopal 131th largest city in world in 2009/"&gt; &lt;/ref&gt;
โภปาลได้รับเลือกเป็นหนึ่งใน 20 เมืองในอินเดีย ที่พัฒนาเป็นเมืองฉลาดภายใต้ภารกิจเรือธง สมาร์ตซิตีส์ของ นเรนทระ โมที
จากการสำรวจสำมะโนประชากรปี 2011 ประชากรของโภปาล (เขตเทศบาล) มี 1,798,218 คน โดยเป็นชาย 936,168 คน และเป็นหญิง 862,050 คน และประชากรในเขตปริมณฑลมี 1,886,100 คน ในปี 2011
เซไค อัคซาคาลเลอ
พลโท เซไค อัคซาคาลเลอ (; ค.ศ. 1962, เอร์ซูรุม) เป็นผู้บัญชาการกองกำลังพิเศษชาวตุรกี เขาสำเร็จการศึกษาจากวิทยาลัยการทหารตุรกี
สโมสรฟุตบอลสมุทรปราการ ซิตี้
สโมสรฟุตบอลสมุทรปราการ ซิตี้  เป็นสโมสรฟุตบอลอาชีพในประเทศไทยจากจังหวัดสมุทรปราการ ก่อตั้งขึ้นเมื่อปี พ.ศ. 2561 จากการย้ายที่ตั้งและเปลี่ยนชื่อสโมสรจากพัทยา ยูไนเต็ด
ก่อตั้งทีม.
เริ่มต้นในไทยลีก.
สโมสรประเดิมไทยลีก ฤดูกาล 2563–64 ด้วยการเสมอกับแชมป์เก่าอย่างสิงห์ เชียงราย ยูไนเต็ด 1–1 เมื่อวันที่ 14 กุมภาพันธ์ พ.ศ. 2563 แต่หลังจากนั้น พวกเขาแพ้ติดต่อกันถึง 3 นัด ก่อนที่จะชนะนัดแรกในลีกเมื่อวันที่ 13 กันยายน พ.ศ. 2563 ซึ่งเป็นการแข่งขันนัดที่ 5 ที่ทีมเปิดบ้านเอาชนะระยองไปได้ 1–0 หลังจบการแข่งขันนัดที่ 10 ทีมอยู่ในอันดับที่ 12 ของตาราง
หลังจากช่วงเวลาอันย่ำแย่ ทีมกลับมาชนะรวดอีก 3 นัด ประกอบด้วย การบุกชนะบุรีรัมย์ ยูไนเต็ดที่ช้างอารีนา 1–3 และเอาชนะชลบุรีและตราด ทำให้ทีมกระโดดขึ้นไปอยู่อันดับที่ 6 ของตารางหลังจบเลกแรก และในเกมแรกของเลกที่สอง ทีมสามารถเอาชนะทีมยักษ์ใหญ่ของไทยลีกอย่างการท่าเรือไปได้ 6–3 เมื่อวันที่ 27 ธันวาคม พ.ศ. 2563
สมุทรปราการ ซิตี้ สามารถเข้าถึงรอบที่สามของการแข่งขันช้าง เอฟเอคัพ 2563–64 ก่อนที่จะตกรอบด้วยการพ่ายแพ้ต่อเมืองทอง ยูไนเต็ด 1–0 เมื่อวันที่ 3 กุมภาพันธ์ พ.ศ. 2564 ต่อมาในไทยลีก ฤดูกาล 2564–65 สโมสรทำผลงานได้อย่างย่ำแย่เนื่องจากเสียผู้เล่นตัวหลักหลายราย โดยหลังจบเลกแรก อิชิอิได้แยกทางกับทีมและย้ายไปคุมบุรีรัมย์ ยูไนเต็ด สโมสรสมุทรปราการ ซิตี้ จึงได้แต่งตั้งยาซูชิ โยชิดะ อดีตผู้ฝึกสอนทีมชาติญี่ปุ่นรุ่นอายุไม่เกิน 20 ปีและทีมหญิงของอูราวะ เรดไดมอนส์ เข้ามาคุมทีมต่อ แต่สุดท้าย ทีมจบอันดับที่ 15 ต้องตกชั้นลงไปเล่นไทยลีก 2
ก่อนเปิดฤดูกาล 2565–66 โยชิดะได้แยกทางกับสโมสร และจักรพันธ์ ปั่นปี อดีตหัวหน้าผู้ฝึกสอนของชลบุรี ได้เข้าคุมทีมต่อ
"รายชื่อหัวหน้าผู้ฝึกสอน (2561 - ปัจจุบัน)"
Zekai Aksakallı
แม่น้ำกาปูวัซ
แม่น้ำกาปูวัซ  เป็นแม่น้ำในประเทศอินโดนีเซียบนเกาะบอร์เนียว ที่บริเวณศูนย์กลางทางภูมิศาสตร์ของเอเชียตะวันออกเฉียงใต้ภาคพื้นสมุทร (Maritime Southeast Asia) มีความยาว 1,143 กิโลเมตร (710 ไมล์) เป็นแม่น้ำสายที่ยาวที่สุดในอินโดนีเซีย และเป็นหนึ่งในแม่น้ำบนเกาะที่ยาวที่สุดในโลก มีต้นกำเนิดจากเทือกเขามึลเลอร์ที่ตั้งอยู่ตอนกลางของเกาะและไหลไปทางทิศตะวันตกลงสู่ทะเลจีนใต้และยังก่อให้ดินดอนสามเหลี่ยมปากแม่น้ำ ดินดอนสามเหลี่ยมปากแม่น้ำนี้ตั้งอยู่ทางทิศตะวันตก-ตะวันตกเฉียงใต้ของเมืองปนตียานัก เมืองหลักของจังหวัดกาลีมันตันตะวันตก ยังมีแม่น้ำกาปูวัซอีกสายหนึ่งที่มีจุดกำเนิดจากทิวเขาเดียวกันแต่คนละฝั่ง ตั้งอยู่ทางตอนกลางของเกาะบอร์เนียว ไหลไปทางทิศใต้ แล้วไปรวมกับแม่น้ำบารีโตไหลลงทะเลชวา
วิทยาลัยเทคโนโลยีจิตรลดา
อิสมาอิล เมทิน เทเมล
พลโท อิสมาอิล เมทิน เทเมล (; 12 มีนาคม ค.ศ. 1958, อาดานา) เป็นผู้บัญชาการกองทัพที่สองชาวตุรกี เขาสำเร็จการศึกษาจากวิทยาลัยการทหารตุรกี
ครอบครัวของอิสมาอิล เมทิน เทเมล ผู้เกิดในปี ค.ศ. 1958 ตั้งรกรากอยู่ที่เมืองอาดานาหลังจากอพยพมาจากหมู่บ้านทาห์ทของไบบูร์ตในคริสต์ทศวรรษ 1970 ตั้งแต่ปี ค.ศ. 1981 เขามีส่วนร่วมในกองทัพบกตุรกี ส่วนในปี ค.ศ. 2012 อิสมาอิล เมทิน เทเมล ได้รับการแต่งตั้งให้เป็นผู้บัญชาการกองทหารราบยุทธวิธีที่ 3/ยุคเซโควา ฮัคคารี ครั้นใน ค.ศ. 2016 นายพลอิสมาอิล เมทิน เทเมล ซึ่งเป็นผู้บัญชาการกองกำลังความมั่นคงสาธารณะทหารรถตู้ ได้รับการแต่งตั้งให้เป็นผู้บัญชาการกองทัพที่ 2 โดยได้รับการแต่งตั้งจากกระทรวงกลาโหม และอิสมาอิล เมทิน เทเมล สามารถพูดภาษาอังกฤษ
อิสมาอิลได้บัญชาการสองการรบ โดยการศึกแรกของเขาคือปฏิบัติการโล่ยูเฟรทีส ซึ่งตั้งอยู่บนพรมแดนตุรกี-ซีเรีย ที่เขาและพลโท เซไค อัคซาคาลเลอ ประสบความสำเร็จในการเอาชนะนักรบไอเอสไอแอลกว่า 5,000–7,000 รายจากจาอิส อัล-ออสรา และสังหารวิลายัต ฮาเล็บ 2,647 คน รวมทั้งจับกุมนักรบ 417 คน ส่วนการศึกที่สองของเขา (ปฏิบัติการกิ่งมะกอก) มาท่ามกลางความตึงเครียดที่เพิ่มขึ้นระหว่างรัฐบาลตุรกีและอเมริกาหลังการสนับสนุนกองกำลังประชาธิปไตยซีเรีย ซึ่งประกอบด้วยนักรบชาวเคิร์ดแห่งวายพีจี ซึ่งตุรกีถือว่าเป็นสาขาของพีเคเค โดยเฉพาะอย่างยิ่ง ตุรกีคัดค้านแผนการที่สหรัฐประกาศในการฝึกและจัดให้มีกองกำลังชายแดนเอสดีเอฟ ซึ่งตุรกีอ้างว่าเป็นภัยคุกคามโดยตรงต่อความมั่นคงของพวกเขา
ขบวนการขาว
ขบวนการขาว  และกองกำลังทหารติดอาวุธที่เรียกตัวเองว่า กองทัพขาว (Бѣлая Армія/Белая Армия, Belaya Armiya), ยังเป็นที่รู้จักกันคือ ไวท์การ์ด (Бѣлая Гвардія/Белая Гвардия, Belaya Gvardiya), ทหารการ์ดขาว หรือเรียกอย่างง่ายๆว่า พวกขาว (Бѣлые/Белые, Beliye) เป็นการรวมตัวกันที่หละหลวมของกองกำลังต่อต้านคอมมิวนิสต์ที่ต่อสู้รบกับคอมมิวนิสต์บอลเชวิก ยังเป็นที่รู้จักกันคือ พวกแดง ในสงครามกลางเมืองรัสเซีย (ค.ศ. 1917-1922/3) และไปยังขอบเขตที่เล็กน้อย ยังคงดำเนินการอย่างต่อเนื่อง, ในขณะที่กลุ่มผู้ก่อการกำเริบทางทหารจากภายนอกและภายในของชายแดนรัสเซียในไซบีเรีย จนกระทั่งถึงช่วงสงครามโลกครั้งที่สอง (ค.ศ. 1939-1945)
เลดีอาเมเลีย วินด์เซอร์
เลดีอาเมเลีย วินด์เซอร์ (; 24 สิงหาคม ค.ศ. 1995) หรือชื่อเต็มว่า อาเมเลีย โซเฟีย เทโอโดรา แมรี มาร์กาเรต วินด์เซอร์  เป็นนางแบบหญิงชาวอังกฤษและเป็นสมาชิกของราชวงศ์สหราชอาณาจักร ปัจจุบันเธออยู่ในลำดับที่ 42 ในการสืบราชบัลลังก์ของสหราชอาณาจักร
เลดีอาเมเลีย วินด์เซอร์เกิดเมื่อวันที่ 24 สิงหาคม ค.ศ. 1995 ณ โรงพยาบาลโรซีในเคมบริดจ์ เข้าพิธีบัพติศมาในเดือนธันวาคมปีเดียวกัน ณ โบสถ์น้อยภายในพระราชวังเซนต์เจมส์ เป็นธิดาคนเล็กของจอร์จ วินด์เซอร์ เอิร์ลแห่งเซนต์แอนดรูส์ กับซิลเวนา โทมาเซลลี เธอเป็นพระนัดดาในเจ้าชายเอ็ดเวิร์ด ดยุกแห่งเคนต์ และเป็นพระญาติชั้นที่หนึ่งของสมเด็จพระราชินีนาถเอลิซาเบธที่ 2 นอกจากนี้เจ้าหญิงมารีนาแห่งกรีซและเดนมาร์ก ย่าของเธอเป็นพระญาติของเจ้าชายฟิลิป ดยุกแห่งเอดินบะระ พระราชสวามี ส่วนมารดาสืบสันดานจากตระกูลโทมาเซลลีแห่งออสเตรีย
เลดีอาเมเลียเซ็นสัญญาเข้าร่วมกับสตอร์มโมเดลเมเนจเมนต์  โดยถ่ายปกนิตยสารแทตเลอร์  ใน ค.ศ. 2016 เดือนกุมภาพันธ์ปีถัดมาเธอเดินแบบให้กับดอลเชเอกับบานา  ในงานสัปดาห์แฟชั่นมิลาน และเดินให้กับดอลเชเอกับบานาอีกใน ค.ศ. 2019 ในชุดฤดูใบไม้ผลิ
ค.ศ. 2017 เธอขึ้นปกนิตยสารโว้กเจแพนประจำเดือนสิงหาคม ใน ค.ศ. 2018 เธอร่วมงานกับเพเนโลพีชิลเวอส์  เพื่อเดินแบบรองเท้าและเป็นนางแบบโฆษณาในประเทศสเปน โดยร้อยละ 20 จากการจำหน่ายรองเท้าของเธอจะบริจาคแก่องค์กรการกุศลวอร์ไชลด์  อันเป็นองค์กรที่ให้การช่วยเหลือเยาวชนในพื้นที่ที่มีความขัดแย้ง
นอกจากนี้เธอยังทำงานให้กับชาเนล , อาเซดินอาลายา  และฝึกงานกับบุลการี
เลดีอาเมเลียสำเร็จการศึกษาจากโรงเรียนเซนต์แมรีส์ในแอสคอตซึ่งเป็นโรงเรียนคาทอลิก เธอใช้เวลาว่างก่อนเข้ามหาวิทยาลัย  ในประเทศอินเดียและไทย แล้วเข้าศึกษาต่อด้านภาษาฝรั่งเศสและอิตาลี มหาวิทยาลัยเอดินบะระ
ใน ค.ศ. 2017 เลดีอาเมเลียถูกจัดไว้ในอันดับรายชื่อการแต่งกายนานาชาติดีที่สุดโดยนิตยสารเวนิตีแฟร์ ทั้งยังได้รับการยกย่องว่า "เป็นราชนิกุลที่สวยที่สุดในพระราชวงศ์" โดยนิตยสารแทตเลอร์
สิทธิในการสืบราชสันตติวงศ์.
จอร์จ วินด์เซอร์ เอิร์ลแห่งเซนต์แอนดรูส์ บิดาของเธอ เคยถูกถอดออกจากการสืบราชสันตติวงศ์แห่งสหราชอาณาจักรจากการสมรสกับหญิงคริสตัง ถือเป็นการละเมิดพระราชบัญญัติว่าด้วยการสืบราชสันตติวงศ์ ค.ศ. 1701 อย่างไรก็ตามแคเทอริน ดัชเชสแห่งเคนต์ ย่าของเธอก็เปลี่ยนไปเข้ารีตนิกายโรมันคาทอลิกใน ค.ศ. 1994 ซึ่งเจ้าชายเอ็ดเวิร์ด ดยุกแห่งเคนต์ ปู่ของเธอมิได้ถูกถอดถอนจากลำดับการสืบราชสมบัติ เพราะการเปลี่ยนนิกายของดัชเชสแห่งเคนต์นั้นเกิดขึ้นภายหลังการเสกสมรสใน ค.ศ. 1961 แต่ต่อมาลอร์ดนิโคลัส วินด์เซอร์ อาของเธอได้เปลี่ยนไปนับถือนิกายโรมันคาทอลิกใน ค.ศ. 2001 จึงถูกถอดออกจากการสืบราชสันตติวงศ์ไปอีกคน
ครั้นเมื่อมีการออกพระราชบัญญัติว่าด้วยการสืบราชสันตติวงศ์ ค.ศ. 2013  ซึ่งเป็นกฎหมายฉบับใหม่ ทำให้เอิร์ลแห่งเซนต์แอนดรูส์พ่อของเลดีอาเมเลียมีชื่ออยู่ในการสืบราชสมบัติอีกครั้ง แต่พี่ ๆ ของเธอยังยืนยันศรัทธาที่มีต่อนิกายโรมันคาทอลิกและยอมละทิ้งสิทธิในการสืบราชสันตติวงศ์ ด้วยเหตุนี้เลดีอาเมเลียจึงเป็นทายาทเพียงคนเดียวที่ยังอยู่ในลำดับการสืบราชสมบัติ ปัจจุบันเธออยู่ในลำดับที่ 42 ในการสืบราชบัลลังก์ของสหราชอาณาจักรต่อจากบิดา
เธอใช้คำนำหน้านามว่าเลดี เนื่องจากมีบิดาเป็นเอิร์ล
มหาวิทยาลัยเทคโนโลยีนะงะโอะกะ
อเล็กซานดราแห่งเดนมาร์ก สมเด็จพระราชินีแห่งสหราชอาณาจักร
ฮิเดกิ ชิรากาวะ
ฮิเดกิ ชิรากาวะ  เป็นนักเคมีและวิศวกรชาวญี่ปุ่น และดำรงตำแหน่งศาสตราจารย์เกียรติคุณประจำมหาวิทยาลัยสึกูบะและมหาวิทยาลัยเจ้อเจียง เป็นที่รู้จักจากการค้นพบพอลิเมอร์ที่สามารถนำไฟฟ้าได้ และได้รับรางวัลโนเบลสาขาเคมีในปี พ.ศ. 2543 ร่วมกับอลัน แมกเดอร์มิดและอลัน ฮีเกอร์
ฮิเดกิ ชิรากาวะเกิดที่กรุงโตเกียว ประเทศญี่ปุ่นในครอบครัวของแพทย์ทหาร และได้ย้ายติดตามครอบครัวของบิดาไปอยู่ที่แมนจูกัวและไต้หวันในวัยเด็ก ต่อมาในปี พ.ศ. 2487 ได้ย้ายกลับมาที่ประเทศญี่ปุ่นไปอยู่บ้านเกิดของมารดาที่เมืองทากายามะ จังหวัดกิฟุ
ชิรากาวะจบการศึกษาและได้รับปริญญาวิศวกรรมศาสตรบัณฑิตสาขาวิศวกรรมเคมีจากสถาบันเทคโนโลยีแห่งโตเกียวในปี พ.ศ. 2504 หลังจากนั้นได้รับปริญญาดุษฎีบัณฑิตจากสถาบันเดียวกันในปี พ.ศ. 2509 หลังจากนั้นได้เข้าทำงานเป็นผู้ช่วยวิจัยที่ห้องปฏิบัติการทรัพยากรเคมีที่สถาบันเทคโนโลยีแห่งโตเกียว
ขณะที่ทำงานเป็นผู้ช่วยวิจัยที่สถาบันเทคโนโลยีแห่งโตเกียวนั้น ชิรากาวะได้ค้นพบพอลิอะเซทิลีนซึ่งมีลักษณะปรากฏคล้ายกับโลหะ เมื่ออลัน แมกเดอร์มิดมาเยี่ยมสถาบันเทคโนโลยีแห่งโตเกียวในปี พ.ศ. 2518 แมกเดอร์มิดสนใจผลการค้นพบนี้ของชิรากาวะมาก และได้ชักชวนให้ชิรากาวะมาเป็นนักวิจัยหลังปริญญาเอกที่ห้องปฏิบัติการของเขาที่มหาวิทยาลัยเพนซิลเวเนียในปีถัดมา ทั้งสองร่วมกับนักฟิสิกส์อีกหนึ่งคนคืออลัน ฮีเกอร์ได้ร่วมกันพัฒนาคุณสมบัติการนำไฟฟ้าของพอลิอะเซทิลีน ซึ่งในปี พ.ศ. 2520 พวกเขาพบว่าเมื่อนำพอลิเมอร์ไปทำปฏิกิริยา (โดป) ด้วยไอของไอโอดีนจะได้พอลิเมอร์ที่มีคุณสมบัติการนำไฟฟ้าดีขึ้น ซึ่งนำไปสู่รางวัลโนเบลสาขาเคมีที่ได้รับร่วมกันในปี พ.ศ. 2543
ในปี พ.ศ. 2522 ชิรากาวะดำรงตำแหน่งเป็นผู้ช่วยศาสตราจารย์ที่มหาวิทยาลัยสึกูบะ ก่อนจะเลื่อนชั้นขึ้นเป็นศาสตราจารย์ในอีกสามปีถัดมา
ชิรากาวะได้รับรางวัลโนเบลสาขาเคมีในปี พ.ศ. 2543 ร่วมกับอลัน ฮีเกอร์และอลัน แมกเดอร์มิดจากมหาวิทยาลัยเพนซิลเวเนียจากการค้นพบและพัฒนาพอลิเมอร์นำไฟฟ้า (conductive polymer) โดยเป็นชาวญี่ปุ่นคนแรกที่ไม่ได้จบจากมหาวิทยาลัยแห่งชาติทั้งเจ็ดที่ได้รับรางวัลโนเบล และเป็นชาวญี่ปุ่นคนที่สองที่ได้รับรางวัลโนเบลสาขาเคมี และในปีเดียวกันชิรากาวะได้รับพระราชทานเครื่องราชอิสริยาภรณ์วัฒนธรรมด้วย
มุมมองส่วนตัว.
ชิรากาวะได้ให้สัมภาษณ์กับหนังสือพิมพ์เดอะเจแปนไทมส์ว่าเขาไม่ต้องการให้รางวัลโนเบลได้รับความสนใจจากสื่อมวลชนมากเกินไป และหวังว่างานวิจัยด้านอื่นนอกเหนือจากสาขาของรางวัลโนเบลจะได้รับความสนใจเช่นนั้นบ้าง เขามองว่าสังคมที่งานวิจัยหลากหลายแขนงได้รับการยอมรับจะสามารถรับมือกับความเปลี่ยนแปลงได้ดีกว่า
สมเด็จพระเจ้าเอดเวิร์ดที่ 8
แอนน์แห่งเดนมาร์ก สมเด็จพระราชินีแห่งอังกฤษ
เฮนเรียตตา มาเรียแห่งฝรั่งเศส พระราชินีแห่งอังกฤษ
แคเธอรินแห่งบราแกนซา สมเด็จพระราชินีแห่งอังกฤษ
แมรีแห่งโมดีนา สมเด็จพระราชินีแห่งอังกฤษ
แอนน์ เนวิลล์ สมเด็จพระราชินีแห่งอังกฤษ
เอลิซาเบธ วูดวิลล์ สมเด็จพระราชินีแห่งอังกฤษ
มาร์กาเรตแห่งอ็องฌู สมเด็จพระราชินีแห่งอังกฤษ
แคเธอรินแห่งวาลัว สมเด็จพระราชินีแห่งอังกฤษ
โจแอนนาแห่งนาวาร์ สมเด็จพระราชินีแห่งอังกฤษ
อิซาเบลลาแห่งวาลัว สมเด็จพระราชินีแห่งอังกฤษ
แอนน์แห่งโบฮีเมีย สมเด็จพระราชินีแห่งอังกฤษ
ฟิลิปปาแห่งเฮนอลต์ สมเด็จพระราชินีแห่งอังกฤษ
อิซาเบลลาแห่งฝรั่งเศส สมเด็จพระราชินีแห่งอังกฤษ
มาร์เกอรีตแห่งฝรั่งเศส สมเด็จพระราชินีแห่งอังกฤษ
เอเลเนอร์แห่งคาสตีล สมเด็จพระราชินีแห่งอังกฤษ
เอลินอร์แห่งพรอว็องส์ สมเด็จพระราชินีแห่งอังกฤษ
อิซาเบลลาแห่งอ็องกูแลม สมเด็จพระราชินีแห่งอังกฤษ
เบเรนกาเรียแห่งนาวาร์ สมเด็จพระราชินีแห่งอังกฤษ
มาทิลดาแห่งบูลอญ สมเด็จพระราชินีแห่งอังกฤษ
อเดลีซาแห่งลูแว็ง สมเด็จพระราชินีแห่งอังกฤษ
มาทิลดาแห่งสกอตแลนด์ สมเด็จพระราชินีแห่งอังกฤษ
มาทิลดาแห่งแฟลนเดิร์ส สมเด็จพระราชินีแห่งอังกฤษ
เจ้าหญิงอเล็กซานดราแห่งเดนมาร์ก
เจ้าหญิงอเล็กซานดราแห่งเดนมาร์ก สามารถหมายถึง
ไทยลีก 3 ฤดูกาล 2562 – ตอนล่าง
ไทยลีก 3 ฤดูกาล 2562 – ตอนล่าง เป็นส่วนหนึ่งของการแข่งขันฟุตบอลไทยลีก 3 ซึ่งเป็นการแข่งขันฟุตบอลในระดับที่ 3 ของระบบลีกไทย โดยมีสโมสรที่เข้าร่วมการแข่งขันทั้งหมด 14 สโมสร
สโมสรที่เข้าร่วมแข่งขันและผลงานฤดูกาลที่แล้ว.
ไทยลีก 3 ฤดูกาล 2562 – ตอนบน
ไทยลีก 3 ฤดูกาล 2562 – ตอนบน เป็นส่วนหนึ่งของการแข่งขันฟุตบอลไทยลีก 3 ซึ่งเป็นการแข่งขันฟุตบอลในระดับที่ 3 ของระบบลีกไทย โดยมีสโมสรที่เข้าร่วมการแข่งขันทั้งหมด 14 สโมสร อย่างไรก็ตาม หลังจากที่สีหมอกถูกสมาคมฟุตบอลระงับสมาชิกภาพเนื่องจากค้างชำระค่าจ้างผู้เล่นและเจ้าหน้าที่สโมสรเป็นระยะเวลานาน ทำให้สีหมอกถูกตัดสิทธิ์การแข่งขัน และเหลือสโมสรที่เข้าแข่งขันเพียง 13 สโมสร
ในฤดูกาล 2562 มีสโมสรเข้าร่วมการแข่งขันทั้งหมด 14 สโมสรในตอนบน ดังนี้
อย่างไรก็ตาม สโมสรฟุตบอลสีหมอกค้างชำระค่าจ้างผู้เล่นและเจ้าหน้าที่สโมสร ทำให้ถูกสมาคมฟุตบอลฯ ประกาศระงับสมาชิกภาพในวันที่ 29 มีนาคม 2562 หลังจากที่แข่งขันไปได้ 5 สัปดาห์ ทำให้สีหมอกถูกตัดสิทธิ์เข้าแข่งขันรายการต่าง ๆ ของสมาคมฟุตบอลฯ และผลการแข่งขันทั้งหมดของสโมสรถูกยกเลิก และทำให้จำนวนสโมสรที่ตกชั้นลงไปแข่งขันในไทยลีก 4 ฤดูกาลถัดไปเหลือเพียง 1 สโมสร
หลี่ ซื่อเจิน
IHD
เมล็ดงา
เมล็ดชีอา
เมล็ดชีอา  หรือ เมล็ดชิอา  เป็นเมล็ดที่กินได้ของต้นชีอา ("Salvia hispanica") ซึ่งเป็นพืชออกดอกในวงศ์กะเพราและมีถิ่นกำเนิดอยู่ทางตอนกลางและตอนใต้ของเม็กซิโก หรือเมล็ดที่กินได้ของต้นชีอาทะเลทราย ("Salvia columbariae") จากเม็กซิโกและภาคตะวันตกเฉียงใต้ของสหรัฐ เมล็ดชีอาเป็นรูปรี สีออกเทา มีลายจุดสีดำและสีขาว มีเส้นผ่านศูนย์กลางยาวประมาณ 1 มิลลิเมตร (0.04 นิ้ว) เมื่อนำไปแช่น้ำ เมล็ดชีอาจะสามารถดูดซับน้ำได้มากถึง 12 เท่าของน้ำหนักของมัน และจะสร้างเมือกหุ้มเมล็ดซึ่งทำให้อาหารและเครื่องดื่มที่ใส่เมล็ดนี้มีเนื้อสัมผัสแบบเจล
มีหลักฐานว่าต้นชีอาได้รับการเพาะปลูกอย่างแพร่หลายโดยชาวแอซเทกในยุคก่อนการเข้ามาของโคลัมบัส และเป็นอาหารหลักในวัฒนธรรมมีโซอเมริกา เมล็ดพันธุ์ชีอาได้รับการเพาะปลูกเล็ก ๆ น้อย ๆ ในถิ่นกำเนิดของมันที่กัวเตมาลาและภาคกลางของเม็กซิโก และในเชิงพาณิชย์ทั่วอเมริกากลางและอเมริกาใต้
น้ำมันเมล็ดคำฝอย
น้ำมันคำฝอย
พันธะเดี่ยว
กระบวนการสลายกลูโคส
การสลายกลูโคส
สลายกลูโคส
ปราสาทโบฟอร์ต (ลักเซมเบิร์ก)
ปราสาทโบฟอร์ต  โครงสร้างของปราสาทนี้มีมาตั้งแต่ศตวรรษที่ 11 ประกอบด้วยซากปรักหักพังของป้อมปราการยุคกลางและปราสาทยุคฟื้นฟูศิลปวิทยา ตั้งอยู่ที่โบฟอร์ตในภาคตะวันออกของลักเซมเบิร์ก มีลักษณะเป็นป้อมปราการขนาดเล็กในรูปแบบของจัตุรัสบนหินขนาดใหญ่ที่มีการป้องกันโดยคูเมืองและกำแพงที่สองเหนือหุบเขา
สภาพกรด
Triticale
Triticosecale
สะเก็ดเงิน
ลำไส้ไวเกินต่อการกระตุ้น
งานศึกษาแบบอำพรางสองฝ่าย
Chia seed
อินฟราไฟลัม
Cofactor
หมู่ทำหน้าที่
อาหารกับมะเร็ง
อาหารเมดิเตอร์เรเนียน
อาหารเมดิเตอร์เรเนียน  เป็นการคุมอาหารที่ได้แรงดลใจจากประเพณีการทานอาหารของชาวกรีก ชาวอิตาลีภาคใต้ และชาวสเปนที่พบในช่วงคริสต์ทศวรรษ 1940 และ 1950
มีหลักฐานบ้างว่า อาหารชนิดนี้ลดความเสี่ยงโรคหัวใจและการเสียชีวิตก่อนวัย
น้ำมันมะกอกอาจเป็นองค์ประกอบหลักที่ทำให้สุขภาพดี
มีหลักฐานเบื้องต้นว่า การรับประทานน้ำมันมะกอกเป็นประจำอาจลดอัตราการตายรวมเหตุทั้งหมด (all-cause mortality) ลดความเสี่ยงมะเร็ง โรคหัวใจร่วมหลอดเลือด  ประสาทเสื่อม (neurodegeneration) และโรคเรื้อรังหลายอย่าง
ในปี 2013 องค์การการศึกษา วิทยาศาสตร์ และวัฒนธรรมแห่งสหประชาชาติ  ได้เพิ่มอาหารเมดิเตอร์เรเนียนเป็นมรดกทางวัฒนธรรมแห่งมนุษยชาติ (Representative List of the Intangible Cultural Heritage of Humanity) ของประเทศอิตาลี (เป็นผู้โปรโหมต) สเปน โปรตุเกส โมร็อกโก กรีซ ไซปรัส และโครเอเชีย
งานทบทวนวรรณกรรมปี 2017 พบหลักฐานว่า การรับประทานอาหารนี้ลดความเสี่ยงโรคหัวใจร่วมหลอดเลือด มะเร็งโดยทั่วไป โรคทำให้ประสาทเสื่อม (neurodegenerative diseases เช่น โรคพาร์คินสันและโรคอัลไซเมอร์) โรคเบาหวาน และการเสียชีวิตก่อนวัย
งานทบทวนวรรณกรรมปี 2016 พบว่า ช่วยลดน้ำหนักเท่ากับการคุมอาหารแบบอื่น ๆ
งานทบทวนวรรณกรรมแบบคอเคลนปี 2013 พบหลักฐานที่จำกัดว่า อาหารนี้มีผลดีต่อปัจจัยเสี่ยงของโรคหัวใจร่วมหลอดเลือด
โดยเปรียบเทียบอาหารเมดิเตอร์เรเนียน อาหารเวแกน (เลี่ยงผลิตภัณฑ์สัตว์) อาหารผักผลไม้ (เลี่ยงเนื้อสัตว์) อาหารไกลซีมิกต่ำ (ควบคุมการเปลี่ยนระดับซูโครสในเลือด) อาหารคาร์โบไฮเดรตต่ำ อาหารใยอาหารสูง อาหารโปรตีนสูง และอาหารกลุ่มควบคุม
และเน้นความจำเป็นให้สร้างมาตรฐานงานวิจัยให้ดีกว่านี้
โดยพบหลักฐานการป้องกันโรคหลอดเลือดของอาหารเมดิเตอร์เรเนียนว่า "จำกัดและต่าง ๆ กันมาก"
งานทบทวนวรรณกรรมต่อ ๆ มาก็ได้สรุปเหมือนกันว่า อาหารช่วยปรับปรุงปัจจัยโรคหัวใจร่วมหลอดเลือด เช่น ความดันโลหิตสูงและโรคหัวใจต่าง ๆ
อาหารชนิดนี้บ่อยครั้งอ้างว่ามีประโยชน์เพราะมีไขมันอิ่มตัวต่ำ มีไขมันไม่อิ่มตัวแบบมีพันธะคู่เดี่ยว  และใยอาหารสูง
ประโยชน์โดยหลักเชื่อว่ามาจากน้ำมันมะกอก ซึ่งมีไขมันไม่อิ่มตัวแบบมีพันธะคู่เดี่ยวมาก
ที่เด่นที่สุดคือกรดโอเลอิกซึ่งก็กำลังวิจัยว่ามีผลดีต่อสุขภาพหรือไม่
องค์กรความปลอดภัยอาหารยุโรป  ปี 2012 ได้อนุมัติให้อ้างผลต่อสุขภาพของน้ำมันมะกอก ว่ามีโพลีฟีนอล (polyphenol) ที่ป้องกันการออกซิไดส์ไขมันในเส้นเลือด
และช่วยควบคุมระดับคอเลสเตอรอลในเลือดแบบไม่ดี  เพราะทดแทนไขมันอิ่มตัวในอาหารด้วยกรดโอเลอิก
งานวิเคราะห์อภิมานปี 2014 สรุปว่า การรับประทานน้ำมันมะกอกมากขึ้นสัมพันธ์กับอัตราความตายโดยเหตุทั้งหมดที่ลดลง กับปัญหาโรคหัวใจร่วมหลอดเลือดที่ลดลง และกับความเสี่ยงโรคหลอดเลือดสมองที่ลดลง แต่การเพิ่มรับประทานกรดไขมันไม่อิ่มตัวแบบมีพันธะคู่เดี่ยว (MUFA) ที่มาจากพืชผสมกับสัตว์ไร้ผลที่มีนัยสำคัญ
งานวิเคราะห์อภิมาน 2 งานในปี 2014 พบว่า อาหารนี้สัมพันธ์กับความเสี่ยงโรคเบาหวานชนิด 2 ที่ลดลง
เหมือนกับที่พบในงานปี 2017 ดังที่กล่าวมาแล้ว
งานทบทวนวรรณกรรมปี 2017 พบว่า มีผลลดอัตราการเกิดมะเร็ง
มีหลักฐานเบื้องต้นว่า การรับประทานน้ำมันมะกอกเป็นประจำอาจลดความเสี่ยงการเกิดโรคมะเร็ง
แต่ก็ไม่ชัดเจนว่าเป็นความสัมพันธ์โดยเหตุหรือไม่
ส่วนงานปริทัศน์เป็นระบบอีกงานหนึ่งในปี 2013 ก็ได้สรุปอย่างเดียวกัน และพบด้วยว่าสำหรับผู้พิการทางประชานในระดับอ่อน ๆ (mild cognitive impairment) การรับประทานอาหารสัมพันธ์กับความเสี่ยงแย่ลงกลายเป็นโรคอัลไซเมอร์ที่ลดลง
แต่ผู้วิจัยก็ยอมรับว่า งานที่ทำในเรื่องนี้ยังมีจำนวนน้อย
โรคซึมเศร้า.
การรับประทานอาหารที่ถูกสุขภาพ เช่น อาหารเมดิเตอร์เรเนียน สัมพันธ์กับความเสี่ยงโรคซึมเศร้าที่ลดลง
แต่งานที่ศึกษาความสัมพันธ์เช่นนี้เป็นงานศึกษาแบบสังเกต จึงไม่ได้พิสูจน์ความเป็นเหตุและผล
กลูเตน.
เพราะอาหารชนิดนี้ปกติจะรวมผลิตภัณฑ์ที่มีกลูเตน เช่น พาสตาและขนมปัง การรับประทานอาหารมากขึ้นอาจมีส่วนให้อัตราการเกิดความผิดปกติเกี่ยวกับกลูเตน (gluten-related disorders)
สูงขึ้น
องค์ประกอบอาหาร.
ขนาดที่รับประทานต่าง ๆ บางครั้งจะแสดงเป็นพีระมิดอาหารเมดิเตอร์เรเนียน
ในบรรดาแคลอรีที่ได้แต่ละวันจากอาหาร จะได้จากไขมันทั้งหมดระหว่าง 25%-35% โดยได้ไขมันอิ่มตัว 8% หรือน้อยกว่านั้น
อิตาลีภาคเหนือมักใช้น้ำมันหมูและเนยเพื่อปรุงอาหาร ส่วนน้ำมันมะกอกใช้กับสลัดและการปรุงผัก
ทั้งในแอฟริกาเหนือและตะวันออกกลาง ไขมันหลักตามประเพณีก็คือไขมันจากหางแกะและเนยใส (เนยเจียว)
ประวัติและการตอบรับ.
นักชีววิทยาแอนเซ็ล คียส์ (Ancel Keys) และภรรยาคือนักเคมีชาวอเมริกันมาร์กาเร็ต (Margaret Keys) ได้พัฒนาอาหารเมดิเตอร์เรเนียนขึ้นให้คล้ายกับ "รูปแบบอาหารปกติของครีต กรีซที่เหลือโดยมาก และอิตาลีภาคใต้ในต้นคริสต์ทศวรรษ 1960"
แม้จะได้ตีพิมพ์เป็นครั้งแรกก็ต่อเมื่อปี 1975
และก็ไม่ได้การยอมรับจนกระทั่งคริสต์ทศวรรษ 1990
ข้อมูลเป็นกลางที่แสดงว่าเป็นอาหารถูกสุขภาพ มาจากงานศึกษาทางวิทยาการระบาดในเมืองเนเปิลส์และนครมาดริด
ซึ่งงานศึกษาในประเทศ 7 ประเทศต่อมาได้ยืนยันเริ่มตั้งแต่ปี 1970
แล้วตีพิมพ์การวิเคราะห์เป็นหนังสือในปี 1980
รูปแบบอาหารซึ่งรู้จักดีที่สุดเริ่มปรากฏในวรรณกรรมตั้งแต่กลางคริสต์ทศวรรษ 1990 เป็นต้น
อาหารนี้ปรากฏกว่าขัดกับหลักโภชนาการทั่วไปอย่างหนึ่ง คือ แม้คนแถบทะเลเมดิเตอร์เรเนียนจะรับประทานไขมันเป็นจำนวนมาก แต่กลับมีอัตราการเกิดโรคหัวใจร่วมหลอดเลือดน้อยกว่าประเทศอื่น ๆ รวมทั้งสหรัฐ ที่รับประทานไขมันประมาณเดียวกัน
ความขัดแย้งเช่นนี้ก็พบในการรับประทานอาหารของชาวฝรั่งเศสด้วย (เป็น French Paradox)
นักเขียนชาวอิตาลี Giacomo Castelvetro ได้โปรโหมตการรับประทานอาหารมีสลัดมากตั้งแต่สมัยฟื้นฟูศิลปวิทยาต้น ๆ (ปี 1614) แล้ว
ในปี 2011 อาหารนี้ได้กลายเป็นอาหารแฟชั่นนิยมอย่างหนึ่งที่โปรโหมตเพื่อลดน้ำหนัก
ในปี 2018 อาหารที่คนเมดิเตอร์เรเนียนได้รับประทานตามประเพณีกำลังเสื่อมไปเพราะเริ่มรับประทานอาหารเหมือนกับชนอื่น ๆ มากขึ้นและเพราะการผลิตอาหารตามโลกาภิวัตน์
เมื่อแอนเซ็ล คียส์ได้ศึกษาและกำหนดลักษณะอาหารเมดิเตอร์เรเนียน เพื่อเปรียบเทียบกับนิสัยการกินของสหรัฐและประเทศพัฒนาแล้วโดยมากในเวลานั้น นักวิชาการบางท่านได้เรียกมันว่า "อาหารคนจน"
ประเทศโปรตุเกสก็รวมอยู่ในงานศึกษานี้ด้วยตามนักกินมืออาชีพท่านหนึ่งที่ได้พบกับคียส์ และคียส์ก็พิจารณาโปรตุเกสว่า มีอาหารเมดิเตอร์เรเนียนแบบไม่เจือปนที่ดีสุด
แต่ผู้ปกครองเผด็จการของประเทศในเวลานั้น ไม่ต้องการให้ใช้ชื่อประเทศเนื่องกับอาหารที่เขาเข้าใจว่า เป็นอาหารของคนจน
แม้ปัจจุบันชื่อนี้ก็ไม่นิยมใช้ในโปรตุเกส
หลังจากอาหารเมดิเตอร์เรเนียนได้เกิดชื่อเสียง จึงมีงานศึกษาที่ตรวตสอบผลดีต่อสุขภาพของ "อาหารแบบแอตแลนติก" ซึ่งคล้ายกับอาหารนี้ แต่มีปลา อาหารทะเล และผักใบมากกว่า
ศาสตราจารย์ในเรื่องประวัติอาหารและการกินผู้หนึ่งจึงกล่าวว่า อาหารโปรตุเกสจริง ๆ เป็นอาหารแบบแอตแลนติก
การกำหนดอาหารแบบเมดิเตอร์เรเนียน
การทานอาหารเมดิเตอร์เรเนียน
การคุมอาหารแบบเมดิเตอร์เรเนียน
การทานอาหารแบบเมดิเตอร์เรเนียน
อาหารแบบเมดิเตอร์เรเนียน
ไขมันไม่อิ่มตัว
ไขมันไม่อิ่มตัว  เป็นกรดไขมันที่มีพันธะคู่อย่างน้อยหนึ่งคู่ภายในโซ่กรดไขมัน
โซ่กรดไขมันเรียกว่า มีพันธะคู่เดี่ยว (monounsaturated) ถ้ามีพันธะคู่หนึ่งคู่ และมีพันธะคู่หลายคู่ (polyunsaturated) ถ้ามีพันธะคู่มากกว่านั้น
ในที่ ๆ เกิดพันธะคู่ โซ่คาร์บอนจะไร้อะตอมไฮโดรเจน
ในเมแทบอลิซึมระดับเซลล์ โมเลกุลไขมันไม่อิ่มตัวมีพลังงาน (คือ แคลอรี) น้อยกว่าไขมันอิ่มตัวเท่า ๆ กัน
กรดไขมันยิ่งไม่อิ่มตัวเท่าไร (คือมีพันธะคู่มากขึ้น ๆ) ก็จะไวต่อกระบวนการ lipid peroxidation
คือหืน/มีกลิ่นเหม็นง่ายยิ่งขึ้นเท่านั้น
สารต้านอนุมูลอิสระเช่นวิตามินสามารถป้องกันไขมันไม่อิ่มตัวจากกระบวนการนี้
เคมีและสารอาหาร.
พันธะคู่ดังว่าอาจเป็นไอโซเมอร์แบบ"ซิส" (cis) หรือ"ทรานส์" (trans) ขึ้นอยู่กับรูปร่าง (molecular geometry) ของมัน
ไอโซเมอร์แบบซิสมีอะตอมไฮโดรเจนที่ข้างเดียวกันกับพันธะคู่
เทียบกับแบบทรานส์ ซึ่งมีอะตอมไฮโดรเจนด้านตรงกันข้ามกับพันธะคู่ ("ดูเพิ่มที่ ไขมันทรานส์")
ไขมันอิ่มตัวมักใช้ผลิตอาหารสำเร็จรูปเพราะมันหืนยากกว่า และแข็งกว่าไขมันไม่อิ่มตัวที่อุณหภูมิห้อง
ไขมันไม่อิ่มตัวมีจุดหลอมเหลวต่ำ ดังนั้น มันจึงเพิ่มสภาพไหล/ความยืดหยุ่นได้ของเยื่อหุ้มเซลล์
แม้จะแทนไขมันอิ่มตัวในอาหารด้วยไขมันไม่อิ่มตัวทั้งแบบมีพันธะคู่เดี่ยวและมีพันธะคู่หลายคู่ได้
แต่ไม่ควรแทนด้วยไขมันไม่อิ่มตัวแบบทรานส์
การแทนไขมันเช่นนี้ช่วยลดระดับคอเลสเตอรอลโดยรวมและคอเลสเตอรอลแบบไม่ดี  ในเลือด
ยกเว้นไขมันไม่อิ่มตัวแบบทรานส์เพราะรูปร่างสามมิติ (stereochemistry) ของพันธะคู่ทำให้โซ่คาร์บอนมักจะหมุนตามแกนพันธะให้เป็นเส้นตรง (linear conformation) ซึ่งทำให้ไขมันอัดแน่นได้ เช่นที่พบในตะกรัน/คราบไขมันในท่อเลือดแดง (atheroma, plaque)
ส่วนพันธะคู่แบบซิสจะมีรูปร่างซึ่งทำให้โมเลกุลงอ ทำให้ไขมันอัดแน่นไม่ได้ (ดูรูปในตาราง)